賜趙士忠二首  其二
作者：宋孝宗
朝代：宋

paragraphs: 志士惜日短，愁人知夜長。
攝衣步前庭，仰觀南雁翔。
淳景隨形運，流響歸空房。
清風何飄飄，微月出西方。
繁星依青天，列宿自成行。
蟬鳴高樹間，野鳥號東廂。
纖雲時髣髴，渥露沾我裳。
良時無停景，北斗忽低昂。
常恐寒節至，凝氣結爲霜。
落葉隨風摧，一絕如流光。